CELEX: 62020TN0624
Language: da
Date: 2020-10-09 00:00:00
Title: Sag T-624/20: Sag anlagt den 9. oktober 2020 — MV mod Kommissionen

21.12.2020   
            
            
               DA
            
            
               Den Europæiske Unions Tidende
            
            
               C 443/22
            
         
      Sag anlagt den 9. oktober 2020 — MV mod Kommissionen
      (Sag T-624/20)
      (2020/C 443/26)
      Processprog: engelsk
      
         Parter
      
      
         Sagsøger: MV (ved advokaterne G. Pandey, D. Rovetta og V. Villante)
      
         Sagsøgt: Europa-Kommissionen
      
         Sagsøgerens påstande
      
      
                  —
               
               
                  Annullation af Det Europæiske Personaleudvælgelseskontors (EPSO) afgørelse af 30. juni 2020 om afslag på sagsøgerens klage i henhold til artikel 90, stk. 2, i vedtægten for tjenestemænd i Den Europæiske Union, indgivet den 27. januar 2020, herunder afslaget på sagsøgerens krav om en erstatning på 50 000 EUR.
               
            
                  —
               
               
                  Annullation af EPSO’s/udvælgelseskomitéens afgørelse af 29. oktober 2019 om afslag på sagsøgerens anmodning om en fornyet gennemgang af udvælgelseskomitéens afgørelse om ikke at give ham adgang til udvælgelsesprøvens næste fase.
               
            
                  —
               
               
                  Annullation af afgørelsen af 5. juni 2019 på EPSO’s onlinekonto om ikke at opføre sagsøgeren på den foreløbige liste over tjenestemænd udvalgt med henblik på udvælgelsesprøve EPSO/AD/364/19 — 3 — Sikkerhedsmedarbejdere.
               
            
                  —
               
               
                  Annullation af meddelelse om almindelig udvælgelsesprøve EPSO/AD/364/19 — 3 — Sikkerhedsmedarbejdere, offentliggjort den 24. januar 2019, og af den deraf følgende foreløbige liste over tjenestemænd udvalgt til at deltage i førnævnte udvælgelsesprøve i sin helhed.
               
            
                  —
               
               
                  Endvidere nedlægges følgende påstande:
                  
                              —
                           
                           
                              Indledningsvis fastslås, om fornødent, at vedtægtens artikel 90 er ugyldig og ikke finder anvendelse i denne sag i henhold til artikel 270 TEUF.
                           
                        
                              —
                           
                           
                              De bevisoptagelsesforanstaltninger, der er anmodet om i den foreliggende sag, anordnes.
                           
                        
                              —
                           
                           
                              Kommissionen tilpligtes at bære sine egne omkostninger og betale de af sagsøgeren afholdte omkostninger i nærværende sag.
                           
                        
                              —
                           
                           
                              Kommissionen tilpligtes at betale sagsøgeren en erstatning på 50 000 EUR for det tab, der er lidt som følge af ovennævnte ulovlige afgørelser.
                           
                        
            
         Søgsmålsgrunde og væsentligste argumenter
      
      Til støtte for søgsmålet har sagsøgeren fremsat fire anbringender.
      
                  1.
               
               
                  Første anbringende om, at EPSO/udvælgelseskomitéen anlagde et åbenbart urigtigt skøn ved vurderingen af sagsøgerens erhvervserfaring — tilsidesættelse af bilag II til den omhandlede meddelelse om udvælgelsesprøve, hvori der detaljeret redegøres for den krævede erhvervserfaring.
               
            
                  2.
               
               
                  Andet anbringende om tilsidesættelse af artikel 1, 2, 3 og 4 i Rådets forordning nr. 1 af 15. april 1958 (1), af vedtægtens artikel 1d og 28 og af artikel 1, stk. 1, litra f), i bilag III til vedtægten, tilsidesættelse af ligebehandlingsprincippet og princippet om forbud mod forskelsbehandling samt en ulovlighedsindsigelse vedrørende meddelelsen om udvælgelsesprøve i henhold til artikel 277 TEUF.
               
            
                  3.
               
               
                  Tredje anbringende om en ulovlighedsindsigelse i henhold til artikel 277 TEUF vedrørende »Talent Screener«-afsnittet, punkt 2.4 i de generelle regler for almindelige udvælgelsesprøver og artikel 5 i bilag III til vedtægten samt tilsidesættelse af vedtægtens artikel 1, litra d), og artikel 4, 7 og 29.
               
            
                  4.
               
               
                  Fjerde anbringende om en ulovlighedsindsigelse i henhold til artikel 277 TEUF vedrørende hele bilag II til den omhandlede meddelelse om udvælgelsesprøve samt tilsidesættelse af vedtægtens artikel 1, litra d).
               
            
         (1)  Forordning nr. 1 af 15.4.1958 om den ordning, der skal gælde for Det Europæiske Økonomiske Fællesskab på det sproglige område, som ændret (EFT 1952-1958 s. 59).